मौलाना यासूब अब्बास, प्रवक्ता, ऑल इंडिया शिया पर्सनल लॉ बोर्ड, ने खतीब-ए-अकबर मौलाना मिर्जा मोहम्मद अतहर साहब को याद करते हुए कहा कि वर्षों पहले उन्होंने जो सपना देखा था, आज पत्रकारिता के क्षेत्र में विशिष्ट कार्य कर रहे इन छात्रों को देखकर यह लगने लगा है कि खतीब-ए-अकबर के सपनों को पंख लग चुके है। खतीबे अकबर हमेशा मीडिया और शिक्षा को बढ़ावा देते रहे हैं, क्योंकि उनका स्पष्ट मानना था कि समाज में सुधार की गुंजाइश इनके माध्यम से ही हो सकती है। आल इंडिया शिया पर्सनल लॉ बोर्ड के अध्यक्ष मौलाना मिर्जा मोहम्मद अशफाक साहब ने कहा कि मॉस कम्यूनिकेशन के छात्रों का कार्य समाज को सही दिशा दिखाने का है। अतः उनके ऊपर बड़ी जिम्मेदारी है।